PAGE  





Sülysáp Város Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám:           /2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. december 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: árajánlat (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2013. december 18-án tartandó munkaterv szerinti ülésére

. napirendhez

Tárgy: Jogi tanácsadói szerződés megkötése
Tisztelt Képviselő-testület!

Mint talán ismeretes az elmúlt három évben dr. Acsai Anetta Rita (székhelye: 2243 Kóka, Margithegy 18.) látta el az Önkormányzat működésével kapcsolatos ügyvédi, jogtanácsadói feladatokat.

Ennek keretében többek között elkészítette és ellenjegyezte az Önkormányzat által megkötött adásvételi szerződéseket, ellátta az Önkormányzat peres képviseletét, rendezte a Faluszolga Kft. cégbejegyzési ügyeit, intézte a fizetési meghagyásokat és polgári jogi kérdésekben tanácsadást végzett a számunkra. Mindezért a 2013. év folyamán havi 70.000 Ft díjazásban részesült.
Általában véve elmondható, hogy az ügyvédnővel nagyon jó munkakapcsolatunk alakult ki, mindenkor könnyen, gyorsan elérhető volt számunkra, és segítőkészen, szakszerűen állt a feladatokhoz, sok mindenben segítette a munkánkat, így szeretnék a szerződést fenntartani továbbra is. 
A szerződésünk 2013. december 31-ével lejárt, azonban az ügyvédnő továbbra is vállalná a feladatot az ajánlata szerint 80.000 Ft/hó áron. 
Kérem az előterjesztés szíves megtárgyalását.
…/2013. (XII. 18.) ÖKT határozati javaslat
Sülysáp Város Önkormányzatának Képviselő-testülete
1./ 2014. évre is meg kívánja kötni a jogi tanácsadói szerződést dr. Acsai Anetta Rita ügyvéddel (székhelye: 2243 Kóka, Margithegy 18.), lehetőség szerint a 2013. évivel azonos, 70.000 Ft/hó díjazás ellenében.
2./ Felkéri és felhatalmazza a polgármestert a megbízási szerződés megkötésére a 2014. évre vonatkozóan.
3./ Felkéri a jegyzőt, hogy a szerződés éves díjának az önkormányzat 2014. évi költségvetésében való elkülönítéséről gondoskodjon.

Határidő: 1./ azonnal; 2./ 2013. 12. 31. 3./ 2014. 02. 15.
Felelős: polgármester

Sülysáp, 2013. december 12.

Horinka László s.k.

